นพดล ขอดูความชัดเจน รบ.แก้รัฐธรรมนูญอย่างไร ชี้ มี 3 วิธีให้เลือก 
นายนพดล ปัทมะ อดีต รมว.ต่างประเทศ บอก ขอดูความชัดเจนว่า รัฐบาลจะแก้รัฐธรรมนูญอย่างไร มาตราไหนบ้าง ชี้ มี 3 วิธีให้เลือก ย้ำ เพื่อไทยทั้งพรรค หนุนใช้วิธีตั้งสมาชิกสภาร่าง รธน.(ส.ส.ร.)วันที่ 6 ส.ค. นายนพดล ปัทมะ อดีต รมว.ต่างประเทศ กล่าวว่า ขณะนี้ค่อนข้างชัดเจนว่า ท่านนายกรัฐมนตรีและพรรคร่วมรัฐบาล เห็นด้วยกับการแก้ไขรัฐธรรมนูญ ซึ่งความจริงรัฐบาลก็ได้แถลงเรื่องนี้เป็นนโยบายต่อสภาไปแล้ว แต่ที่ต้องรอความชัดเจน คือ รัฐบาลจะแก้มาตราใด เรื่องอะไร เนื่องจากยังไม่มีการพูดชัดเจนในสารัตถะหรือเนื้อหา ซึ่งคงต้องรอฟังจากฝ่ายรัฐบาลอีกครั้ง ในส่วนการแก้ไขรัฐธรรมนูญนั้น อาจมี 3 แนวทาง คือแนวทางที่ 1 แก้วิธีการแก้รัฐธรรมนูญ หรือแก้มาตรา 256 ของรัฐธรรมนูญ ซึ่งมาตรานี้กำหนดหลักเกณฑ์และวิธีการแก้ไขรัฐธรรมนูญไว้ค่อนข้างมากและยาก เพื่อแก้ให้คลายลงกลับมาใช้เกณฑ์เสียงข้างมากของรัฐสภาแนวทางที่ 2 คือ แก้เนื้อหารายมาตรา และแนวทางที่ 3 คือ แก้ให้มีตัวแทนประชาชนไปร่างรัฐธรรมนูญในรูปสภาร่างรัฐธรรมนูญ หรือ สสร. ซึ่งมีเสียงของกรรมาธิการวิสามัญของสภา และพรรคการเมืองหลายพรรค รวมทั้งพรรคเพื่อไทยเสนอแนวทางนี้คนไทยกำลังรอติดตามว่าพรรคร่วมรัฐบาลจะเลือกแนวทางใดบ้าง หรือจะเสนอแนวทางแรกคือแก้ไขเฉพาะมาตรา 256 ซึ่งถ้าเป็นเช่นนั้น ก็ต้องถามว่า จะทำให้มีความเป็นประชาธิปไตยยิ่งขึ้นอย่างไร ตนเห็นว่าการแก้ไขควรต้องทำให้มีความเป็นประชาธิปไตยมากขึ้น ถ้ากติกาเป็นธรรม จะนำไปสู่ความปรองดอง และทุกฝ่ายต้องร่วมกันสร้างโครงสร้างพื้นฐานด้านประชาธิปไตย เพื่อสร้างความเชื่อมั่นให้ประเทศ ที่สำคัญต้องดีไซน์ (ออกแบบ) กติกาเพื่อประเทศไทย นายนพดล กล่าว.
นายนพดล ปัทมะ อดีต รมว.ต่างประเทศ บอก ขอดูความชัดเจนว่า รัฐบาลจะแก้รัฐธรรมนูญอย่างไร มาตราไหนบ้าง ชี้ มี 3 วิธีให้เลือก ย้ำ เพื่อไทยทั้งพรรค หนุนใช้วิธีตั้งสมาชิกสภาร่าง รธน.(ส.ส.ร.) 
แก้รธน.,แก้รัฐธรรมนูญ,นพดล ปัทมะ,ตั้งสสร.,สมาชิกสภาร่างรัฐธรรมนูญ,เพื่อไทย,ม.256,ข่าวทั่วไป